  Майя Бывальцева Ижкарысь «Торпедо» стадион вӧзын пуктӥськись физкультурая но тазалыкез юнматонъя огъет 1-тӥ куарусёнлы дась луыны кулэ. 6-тӥ инвожое Удмуртиысь кивалтэт элькунлэн шоркарезлы федерал коньдэтысь 60 миллион манет субсидиез сётӥз. Со ужъёсты йылпумъяны мыноз. 42×24 метр быдӟа спортзал 9 Январь урамысь 231а юртэ интыяськоз. Отын ик луоз тренажёръёсын зал, административной висъетъёс, дисез воштон интыос, мисьтӥськон висъетъёс. «Лэсьтӥськон мынэ ни. Вуттыны кулэ 2016-тӥ арын. Лэсьтӥськон 9 номеро спортшколалэн музъем вылаз мынэ бере, отчы нырысь ик кутозы милесьтым пиналъёсмес но спортсменъёсмес, но милям чакламмыя, площадка карын вань улӥсьёс понна усьтэмын луоз. Индустри ёросын улӥсьёс туж возьмало заллэсь усьтӥськемзэ», — вераз 9 номеро нылпи спортшколалэн кивалтӥсез Александр Заикин. Лэсьтӥськонлэн огъя дуныз 100 миллион манет. 60 миллионзэ висъя федерал коньдэт, 15 миллион 600 сюрс манетсэ — элькун, 24 миллион 400 сюрссэ — Ижкар. Тегъёс: Спорт Ижкар Удмуртия коньдэт лэсьтськон  